title: Nõukogu direktiiv, 11. detsember 1989, veterinaarkontrollide kohta ühendusesiseses kaubanduses seoses siseturu väljakujundamisega

text:
Tähtis õiguslik teade

|

31989L0662

Euroopa Liidu Teataja L 395 , 30/12/1989 Lk 0013 - 0022 Soomekeelne eriväljaanne: Peatükk 3 Köide 31 Lk 0216  Rootsikeelne eriväljaanne: Peatükk 3 Köide 31 Lk 0216

		Nõukogu direktiiv,11. detsember 1989,veterinaarkontrollide kohta ühendusesiseses kaubanduses seoses siseturu väljakujundamisega(89/662/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artiklit 43,võttes arvesse komisjoni ettepanekut [1],võttes arvesse Euroopa Parlamendi arvamust [2],võttes arvesse majandus- ja sotsiaalkomitee arvamust [3]ning arvestades, et:ühendus võtab siseturu järkjärguliseks väljakujundamiseks kavandatud meetmed vastu ajavahemiku jooksul, mis lõpeb 31. detsembril 1992;loomakasvatus- ja loomsete saaduste turu ühise korralduse harmooniline toimimine eeldab veterinaartõkete kaotamist ühendusesisese asjaomaste toodetega kauplemise arendamisel; sellega seoses on põllumajandussaaduste ja -toodete vaba liikumine turgude ühise korralduse oluline osa ja peaks hõlbustama põllumajandustootmise ratsionaalset arengut ja tootmistegurite optimaalset kasutamist;veterinaaria valdkonnas viiakse praegu inimeste ja loomade tervise kaitsmiseks ettenähtud kontrolle läbi piiril;lõppeesmärk on tagada veterinaarkontrollide läbiviimine ainult lähetuskohas; selleks tuleb rahva ja loomade tervise kaitsmise põhinõuded ühtlustada;kuni nimetatud eesmärgi saavutamiseni tuleks siseturu väljakujundamiseks pöörata tähelepanu kontrollidele lähetuskohas ja kontrollide korraldamisele sihtkohas; see lahendus tooks kaasa loobumise veterinaarkontrollidest ühenduse sisepiiridel;nimetatud lahendus eeldab suuremat usaldust lähteliikmesriigis tehtud veterinaarkontrollide suhtes; lähteriik peab tagama, et sellised veterinaarkontrollid viiakse läbi asjakohasel viisil;sihtliikmesriigis on võimalik pistelisi veterinaarkontrolle läbi viia sihtkohas; kui siiski eeldatakse tõsist eeskirjade eiramist, on veterinaarkontrolle võimalik läbi viia kaupade teeloleku ajal;liikmesriigid peavad esitatavas plaanis määratlema viisi, kuidas nad kavatsevad kontrolle läbi viia, ja nimetatud plaanid tuleks heaks kiita ühenduse tasandil;tuleks sätestada meetmete võtmine, kui veterinaarkontrolli käigus leitakse, et partii ei vasta esitatud tingimustele; kõnesolevas olukorras on võimalik valida kolme lahenduse vahel: esimese eesmärgiks oleks anda võimalus muuta puudulikud dokumendid korrektseks, teise eesmärgiks on vältida episootilise haiguse puhangu korral uusi raskeid ja nakkavaid haigusi või muid põhjusi, mis võivad tõenäoliselt tõsiselt ohustada loomade ja inimeste tervist, kusjuures kolmandat kasutatakse, kui kaubad ei vasta nõuetele, mis on sätestatud muudel kui eespool osutatud põhjustel;tuleks sätestada kord, mille alusel lahendatakse ettevõttest, tootmiskeskusest või ettevõtjalt pärit partiide puhul tekkida võivad probleemid;tuleb sätestada kaitsemeetmed; tõhususe tõttu peab selles valdkonnas vastutama eelkõige lähteliikmesriik; komisjon peab suutma kiiresti tegutseda, eelkõige tehes kohapealseid vaatlusi ja võttes vastavalt olukorrale vajalikud meetmed;tõhususe saavutamiseks peavad käesoleva direktiiviga sätestatud eeskirjad hõlmama kõiki tooteid, mille suhtes kohaldatakse ühendusesisese kaubanduse korral veterinaarnõudeid;teatavate episootiliste haiguste osas valitsevad liikmesriikides siiski tervishoiualased erinevused ja kuni ühenduse seisukohavõtuni selliste haigustega võitlemise meetodite osas tuleks ühendusesisese elusloomadega kauplemise kontrollimise küsimus mõneks ajaks kõrvale jätta ning lubada dokumentaalset kontrolli transpordi käigus; ühtlustamise praegust taset silmas pidades ja kuni ühenduse eeskirjade vastuvõtmiseni peaksid siiski tooted, mille suhtes ei kohaldata ühtlustatud eeskirju, vastama sihtliikmesriigi nõuetele, tingimusel et need on kooskõlas asutamislepingu artikliga 36;olemasolevate direktiivide sätteid tuleks kohandada käesolevas direktiivis sätestatud uusi eeskirju silmas pidades;kõnealused eeskirjad tuleks uuesti läbi vaadata enne 1993. aasta lõppu;komisjonile tuleks teha ülesandeks võtta vastu käesoleva direktiivi rakendusmeetmed; selleks tuleks kehtestada kord, millega seatakse sisse komisjoni ja liikmesriikide tihe ja tõhus koostöö alalises veterinaarkomitees,ON VASTU VÕTNUD KÄESOLEVA DIREKTIIVI:Artikkel 1Liikmesriigid tagavad, et A lisas loetletud direktiividega või artikliga 14 hõlmatud ning kauplemiseks ettenähtud loomsete saaduste veterinaarkontrolli ei viida enam läbi piiridel, vaid kooskõlas käesoleva direktiiviga, ilma et see piiraks artikli 6 kohaldamist.Artikkel 2Käesolevas direktiivis kasutatakse järgmisi mõisteid:1) veterinaarkontroll – füüsiline kontroll ja/või haldusformaalsus, mida kohaldatakse artiklis 1 osutatud loomade või toodete suhtes ning mis on ette nähtud otseselt või kaudselt inimeste või loomade tervise kaitsmiseks;2) kaubandus – liikmesriikidevaheline kaubandus asutamislepingu artikli 9 lõikes 2 esitatud tähenduses;3) ettevõte – ettevõtja, mis toodab, ladustab või töötleb artiklis 1 osutatud tooteid;4) pädev asutus – liikmesriigi keskasutus, mis on pädev sooritama veterinaarkontrolli, või keskasutuse poolt selleks volitatud mis tahes muu asutus;5) riiklik veterinaararst – liikmesriigi pädeva keskasutuse poolt ametisse määratud veterinaararst.I PEATÜKK Kontrollid päritolukohasArtikkel 31. Liikmesriigid tagavad, et ainsad kauplemiseks ettenähtud tooted on need, millele osutatakse artiklis 1 ja mis on saadud, kontrollitud, märgistatud ja sildistatud vastavalt ühenduse eeskirjadele kõnesoleva sihtkoha jaoks ja millega kuni seal nimetatud lõppvastuvõtjani on kaasas terviseohutuse sertifikaat, veterinaarsertifikaat või muu ühenduse veterinaareeskirjades sätestatud dokument.Päritoluettevõtted tagavad pideva enesekontrolliga, et sellised tooted täidavad esimeses lõigus toodud nõudeid.Ilma et see piiraks ühenduse õigusaktide alusel riiklikule veterinaararstile pandud järelevalvekohustusi, viib pädev asutus läbi korrapäraseid ettevõtete kontrolle veendumaks, et kauplemiseks ettenähtud tooted vastavad ühenduse nõuetele või käesoleva artikli lõikes 3 ja artiklis 14 osutatud juhtudel sihtliikmesriigi nõuetele.Kui on põhjust kahtlustada, et nõudeid ei ole täidetud, viib pädev asutus läbi vajalikud kontrollimised ja kui kahtlus leiab kinnitust, võtab vastavad meetmed, mis võivad hõlmata loa tühistamist.2. Kui vedu toimub mitmesse sihtkohta, tuleb tooted rühmitada nii, et partiisid on sihtkohtade arvuga võrdselt. Igale partiile peab olema lisatud eespool nimetatud sertifikaat või dokument.Kui artiklis 1 osutatud tooted on ette nähtud eksportimiseks kolmandasse riiki, peab vedu jääma tollijärelevalve alla kuni ühenduse territooriumilt lahkumise punktini.3. Liikmesriigid, kes teostavad valikulist importi teatavatest kolmandatest riikidest, teatavad komisjonile ja teistele liikmesriikidele sellise impordi olemasolust.Kui tooted tuuakse ühenduse territooriumile eespool osutamata liikmesriigi poolt, viib see liikmesriik läbi dokumentaalse kontrolli kaupade päritolu ja sihtkoha kohta vastavalt artikli 6 lõikele 1.Lihtliikmesriigid ei luba kõnealuste toodete edasisaatmist oma territooriumilt, kui kaubad ei ole ette nähtud viimiseks teise liikmesriiki, mis kasutab samasugust importi.Artikkel 41. Lähteliikmesriigid võtavad vajalikud meetmed, et tagada ettevõtjate poolne veterinaarnõuete täitmine artiklis 1 osutatud toodete kõikides tootmise, ladustamise, turustamise ja transpordi etappides. Eelkõige tagavad nad, et:- A lisas osutatud direktiividele vastavalt saadud tooteid kontrollitakse veterinaaria küsimustes samamoodi sõltumata sellest, kas nad on ette nähtud ühendusesiseseks kauplemiseks või siseriiklikule turule,- B lisaga hõlmatud tooteid ei saadeta teise liikmesriigi territooriumile, kui neid ei saa turustada omal territooriumil asutamislepingu artiklis 36 esitatud põhjustel.2. Lähteliikmesriigid võtavad asjakohased haldus-, õigus- või kriminaalõigusmeetmed füüsiliste või juriidiliste isikute karistamiseks veterinaarõigusaktide rikkumise eest, kui leitakse, et ühenduse eeskirju on rikutud, eelkõige kui avastatakse, et koostatud sertifikaadid või dokumendid ei vasta toodete tegelikule seisundile või et tervishoiumärgistega on varustatud tooted, mis ei vasta nimetatud eeskirjadele.II PEATÜKK Kontrollimine sihtkohta saabumiselArtikkel 51. Sihtliikmesriigid rakendavad järgmisi meetmeid:a) pädev asutus võib toodete sihtkohtades mittediskrimineerivate pisteliste veterinaarkontrollidega teha kindlaks artikli 3 nõuete täitmise; samal ajal võib pädev asutus võtta proove.Lisaks kui transiitliikmesriigi või sihtliikmesriigi pädeval asutusel on teavet, mis lubab kahtlustada nõuete rikkumist, võib kontrollimisi läbi viia ka toodete vedamise ajal nende riikide territooriumil, sealhulgas kontrollimised transpordivahendite osas nõuete täitmise kohta;b) kui artiklis 1 osutatud ja teisest liikmesriigist pärit tooted on ette nähtud:- ettevõttele, mis on pandud riikliku veterinaararsti vastutuse alla, peab viimane tagama, et üksnes tooted, mis märgistuse ja kaasasolevate dokumentide osas vastavad artikli 3 lõike 1 nõuetele, või B lisas osutatud toodete korral, millel on kaasas sihtriigi eeskirjades sätestatud dokument, lubatakse sellisesse ettevõttesse,- partiisid jagavale heakskiidetud vahendajale või mitme filiaaliga ettevõtjale või alalise järelevalve alla mittekuuluvale ettevõttele, peab viimane kontrollima enne partii jagamist või märgistamist, et esimeses taandes osutatud tähised, sertifikaadid või dokumendid on olemas ning teavitama pädevat asutust eeskirjade eiramistest või kõrvalekalletest,- muudele kaubasaajatele, eelkõige kui osa partiist laaditakse maha veo käigus, peab partiiga olema kaasas artikli 3 lõikele 1 vastavalt esimeses taandes osutatud sertifikaadi originaal.Teises ja kolmandas taandes osutatud tagatised, mille vastuvõtjad peavad esitama, täpsustatakse pädeva asutusega lõikes 3 sätestatud eelneva registreerimise ajal sõlmitavas lepingus. Pädev asutus viib tagatistele vastavuse tagamiseks läbi pistelisi kontrolle.2. Kui ühenduse eeskirjadega kehtestatavaid ühenduse norme ei ole kehtestatud ja artiklis 14 sätestatud juhul võib sihtliikmesriik nõuda, võttes asjakohaselt arvesse asutamislepingu üldsätteid, et päritoluettevõte peab kohaldama antud liikmesriigi siseriiklikult kehtivaid norme, ilma et see siiski piiraks artikli 4 kohaldamist. Päritoluliikmesriik tagab, et kõnealune toode vastab nimetatud nõuetele.3. Ettevõtjad, kellele tarnitakse tooteid muust liikmesriigist või kes jagavad täielikult selliste toodete partii:a) kuuluvad eelnevale registreerimisele, kui seda taotleb pädev asutus;b) peavad registrit, milles sellised tarned registreeritakse;c) peavad teatama, kui pädev asutus seda taotleb, toodete saabumisest muust liikmesriigist ulatuses, mis on vajalik lõikes 1 osutatud kontrollide läbiviimiseks;b) hoiavad pädeva asutuse määratava vähemalt kuue kuu pikkuse perioodi jooksul alles veterinaarsertifikaadid ja artiklis 3 osutatud dokumendid sellekohase taotluse korral pädevale asutusele esitamiseks.4. Käesoleva artikli rakendamise üldeeskirjad võetakse vastu artiklis 18 sätestatud korras.5. Nõukogu vaatab käesoleva artikli uuesti läbi komisjoni aruande alusel, millele on lisatud muutmisettepanekud, kolme aasta jooksul käesoleva direktiivi rakendamisest.Artikkel 61. Liikmesriigid tagavad, et nendes kohtades, mille kaudu tohib tooteid kolmandatest riikidest ühenduse territooriumile tuua, näiteks sadamad, lennujaamad ja piiripunktid kolmandate riikidega, võetakse kontrolli käigus järgmised meetmed:a) dokumentaalne kontroll viiakse läbi toodete päritolu kohta;b) toodete importimisel kolmandatest riikidest tuleb need saata tollijärelevalve all kontrollpunktidesse veterinaarkontrollide läbiviimiseks.A lisas osutatud toodetele ei või läbida tollivormistust enne, kui nimetatud kontrolli käigus on tõestatud nende vastavus ühenduse eeskirjadele.B lisas osutatud tooted ja tooted, mis on valikulise impordi subjektiks vastavalt artikli 3 lõikele 3 ja mis pärast ühenduse territooriumile toomist saadetakse teise liikmesriigi territooriumile, peavad:- kas läbima veterinaarkontrolli, mis näitab, et nad vastavad sihtliikmesriigi eeskirjadele,- või pärast üksnes visuaalset kontrolli, mille eesmärgiks on teha kindlaks, et dokumendid ja tooted ühtivad, minema tollijärelevalve all sihtkohta, kus tuleb läbi viia veterinaarkontrollid;c) ühendusest pärit toodetele kohaldatakse artiklis 5 sätestatud kontrollikorda.2. Alates 1. jaanuarist 1993 ja erandina lõikest 1 kohaldatakse regulaarse, kahte ühenduse geograafilist punkti ühendava otseveo käigus veetud toodete suhtes artiklis 5 sätestatud kontrollieeskirju.Artikkel 71. Kui liikmesriigi pädevad asutused tuvastavad partii sihtkohas või veo käigus läbi viidud kontrollimisel:a) direktiivis 82/894/EMÜ [4], viimati muudetud komisjoni otsusega 89/162/EMÜ [5], nimetatud haiguste tekitajate, zoonoosi või haiguse esinemise või põhjuse, mis võib tõenäoliselt tekitada tõsise ohu loomadele või inimestele, või et tooted tulevad episootilise haiguse nakkusega alalt, lasevad nad, välja arvatud loomatervishoiu küsimuste osas, toodete puhul, mille suhtes rakendatakse üht töötlusviisidest, millele osutatakse direktiivi 80/215/EMÜ [6], viimati muudetud direktiiviga 88/660/EMÜ [7], artiklis 4, partii hävitada või kasutada seda muul ühenduse eeskirjadega sätestatud viisil.Partii hävitamisega seotud kulud kannab kaubasaatja või tema esindaja.Sihtliikmesriigi pädevad asutused teavitavad viivitamata teleksi teel teisi liikmesriike ja komisjoni saadud tulemustest, tehtud otsustest ja nende põhjustest.Kohaldada võib artiklis 9 sätestatud kaitsemeetmeid.Lisaks võib komisjon liikmesriigi taotlusel ja artiklis 17 sätestatud korras võtta ühenduse õigusaktidega reguleerimata olukordade käsitlemiseks meetmed, mis on vajalikud liikmesriikide poolt kooskõlastatud käsitluse leidmiseks;b) et kaubad ei vasta ühenduse direktiivides sätestatud tingimustele või direktiividega sätestatud ühenduse normide kohta otsuste puudumisel siseriiklikele normidele, võivad nad, tingimusel et terviseohutuse ja loomatervishoiuga seotud asjaolud seda võimaldavad, lubada kaubasaatjal või tema esindajal valida järgmiste võimaluste vahel:- kaupade hävitamine, või- kaupade kasutamise muudel eesmärkidel, sealhulgas nende tagastamine päritoluettevõtte riigi pädeva asutuse loal.Kui sertifikaadis või dokumentides avastatakse eeskirjade eiramist, tuleb saatjale enne viimase võimaluse kasutamist anda ajapikendust.2. Komisjon koostab artiklis 18 ettenähtud korras loetelu lõikes 1 osutatud haigusetekitajatest ja haigustest ja käesoleva artikli üksikasjalikud rakenduseeskirjad.Artikkel 81. Artiklis 7 ettenähtud juhtudel võtab sihtliikmesriigi pädev asutus viivitamatult ühendust lähteliikmesriigi pädeva asutusega. Lähteliikmesriigi pädev asutus võtab kõik vajalikud meetmed ja teavitab sihtliikmesriigi pädevat asutust läbiviidud kontrollidest, tehtud otsustest ja nende tegemise põhjustest.Kui esimese liikmesriigi ametiasutus leiab, et need meetmed ei ole piisavad, otsivad nende kahe liikmesriigi pädevad asutused koos viise ja vahendeid olukorra parandamiseks; vajaduse korral võidakse teha kohapealseid kontrolle.Kui artiklis 7 ettenähtud kontrollid tõendavad korduvaid eiramisi, teavitab sihtliikmesriigi pädev asutus sellest komisjoni ja teiste liikmesriikide veterinaarasutusi.Sihtliikmesriigi pädeva asutuse taotluse korral või omal algatusel, arvestades leitud rikkumiste laadi, võib komisjon:- saata kontrollrühma asjaomasesse ettevõttesse, või- lasta riiklikul veterinaararstil, kelle nimi on komisjoni poolt liikmesriikide soovituste alusel koostatud loetelus ja keda tunnustavad mõlemad pooled, kontrollida fakte asjaomases ettevõttes,- taotleda pädevalt asutuselt asjaomase ettevõtte toodetest proovide võtmise tihendamist.Komisjon teavitab liikmesriike tulemustest.Kui nimetatud meetmed võetakse ettevõtte poolsete korduvate eeskirjade eiramistega toimetulemiseks, nõuab komisjon eelmise lõigu taanete rakendamisel tekkinud kulud sisse asjaomaselt ettevõttelt.Kuni komisjoni kinnituseni peab lähteliikmesriik sihtliikmesriigi taotlusel tihendama kontrolle kõnesolevast ettevõttest tulevate toodete osas ja kui selleks on tõsised loomatervishoiu või terviseohutusega seonduvad põhjused, peatama loa.Sihtliikmesriik võib omalt poolt tihendada samast ettevõttest saabuvate toodete kontrollimist.Kahest asjaomasest liikmesriigist ühe taotluse korral ja kui eeskirjade eiramist kinnitab ekspertarvamus, peab komisjon artiklis 17 sätestatud korras võtma vajalikud meetmed, mis võivad lubada liikmesriikidel vastavast ettevõttest pärit toodete toomise nende territooriumile ajutiselt keelata. Need meetmed tuleb artiklis 17 sätestatud korras võimalikult kiiresti kinnitada või läbi vaadata.Käesoleva artikli üldised rakenduseeskirjad võetakse vastu artiklis 18 sätestatud korras.2. Käesolev direktiiv ei mõjuta liikmesriikides kehtivate siseriiklike õigusaktidega ettenähtud kaebuse esitamise õigust pädevate asutuste tehtud otsuste suhtes.Sihtliikmesriigi pädevate asutuste tehtud otsustest ja nende põhjustest teatatakse kaubasaatjale või tema esindajale ja lähteliikmesriigi pädevale asutusele.Kaubasaatja või tema esindaja taotluse korral edastatakse talle nimetatud otsused ja nende põhjendused kirjalikult koos üksikasjadega sihtliikmesriigi õigusaktide alusel kehtiva edasikaebe- õiguse kohta, samuti sellega seotud menetlusnormide ja tähtaegade kohta.Vaidluse korral ja ilma et see piiraks eespool nimetatud edasikaebeõigust, võivad kaks asjaomast poolt, kui nad niimoodi kokku lepivad, kuni ühe kuu jooksul esitada siiski vaidlusküsimuse komisjoni koostatud ühenduse ekspertide loetelus olevale eksperdile arvamuse saamiseks; eksperdiga konsulteerimise kulud kannab ühendus.Ekspert esitab oma arvamuse 72 tunni jooksul. Pooled järgivad eksperdi arvamust, võttes asjakohaselt arvesse ühenduse veterinaaria-alaseid õigusakte.3. Partii tagastamise, kaupade ladustamise, muuks kasutuseks tarnimise või nende hävitamise kulud kannab kaubasaatja.III PEATÜKK ÜldsättedArtikkel 91. Iga liikmesriik teatab viivitamata teistele liikmesriikidele ja komisjonile zoonooside, haiguste puhangutest või muudest põhjustest oma territooriumil, mis võivad tõenäoliselt tõsiselt ohustada loomade või inimeste tervist ja mis ei ole direktiivis 82/894/EMÜ osutatud haiguste puhangud.Päritoluliikmesriigid võtavad viivitamatult ühenduse eeskirjades sätestatud kontrolli- või ettevaatusabinõud, eelkõige määravad eeskirjades ettenähtud puhvervööndid või võtavad vastu muud meetmed, mida nad vajalikuks peavad.Sihtliikmesriik või transiitliikmesriik, mis artiklis 5 osutatud kontrolli käigus teeb kindlaks esimeses lõigus osutatud haiguste või põhjuste olemasolu, võib vajaduse korral võtta ühenduse eeskirjades ettenähtud ettevaatusabinõud.Kuni meetmete võtmiseni vastavalt lõikele 4 võib sihtliikmesriik tõsise ohu korral inimeste või loomade tervisele võtta ajutised kaitsemeetmed asjaomaste ettevõtete või episootilise haiguse puhul ühenduse eeskirjades ettenähtud kaitseala osas.Liikmesriikide võetud meetmetest teatatakse viivitamatult komisjonile ja teistele liikmesriikidele.2. Lõike 1 esimeses lõigus osutatud liikmesriigi taotluse korral või komisjoni algatusel võib üks või mitu komisjoni esindajat minna kohe asjaomasesse kohta, et kontrollida koostöös pädevate asutustega võetud meetmeid ning esitada nende meetmete kohta oma arvamus.3. Kui komisjoni ei ole võetud meetmetest teavitatud või kui komisjon ei käsita neid piisavatena, võib komisjon koostöös asjaomase liikmesriigiga kuni alalise veterinaarkomitee kogunemiseni võtta episootilise haiguse poolt mõjutatud piirkonnast või vastavast ettevõttest pärit toodetega seoses ajutised kaitsemeetmed. Need meetmed esitatakse võimalikult kiiresti alalisele veterinaarkomiteele kinnitamiseks, muutmiseks või tühistamiseks artiklis 17 sätestatud korras.4. Komisjon vaatab kõikidel juhtudel olukorra võimalikult kiiresti läbi alalises veterinaarkomitees. Komisjon võtab vajalikud meetmed artiklis 17 ettenähtud korras artiklis 1 osutatud toodete kohta ja kui olukord seda nõuab, lähtetoodete või nendest toodetest saadud toodete kohta. Komisjon jälgib olukorda ning sama korda järgides muudab võetud otsuseid või tunnistab need kehtetuks sõltuvalt olukorra arengust.5. Käesoleva artikli üksikasjalikud rakenduseeskirjad ja eelkõige inimeste tervist tõenäoliselt tõsiselt ohustavate zoonooside või põhjuste loetelu võetakse vastu artiklis 18 sätestatud korras.Artikkel 10Iga liikmesriik ja komisjon määravad veterinaarasutuse või -asutused, mis vastutavad veterinaarkontrolli ja koostöö eest teiste liikmesriikide kontrolliasutustega.Artikkel 11Liikmesriigid tagavad samuti, et nende veterinaarasutuste ametnikud suudavad vajaduse korral koostöös teiste selleks volitatud asutuste ametnikega eelkõige:- viia läbi tööruumide, kontorite, laborite, käitiste, transpordivahendite, hoonete ja seadmete, puhastus- ja hooldusvahendite, toodete tootmiseks ja töötlemiseks kasutatavate menetluste ja nimetatud toodete märgistamise ja sildistamise ja esitlusviiside kontrollid,- viia läbi kontrollid selle kohta, kas personal täidab A lisas osutatud tekstides sätestatud nõudeid,- võtta proovid toodetelt, mis on ette nähtud ladustamiseks või müügiks, turustamiseks või veoks,- vaadata läbi dokumente ja arvutimaterjali, mis on seotud lisaks artikli 3 lõike 1 alusel võetavatele meetmetele tehtavate kontrollidega.Selleks peavad kontrollitavad ettevõtted tegema nendega koostööd, mis on vajalik nimetatud kohustuste täitmiseks.Artikkel 121. Direktiivi 64/433/EMÜ [8], viimati muudetud direktiiviga 88/657/EMÜ [9], artikli 8 lõige 3 ja artiklid 10 ja 11 jäetakse välja.2. Direktiivi 71/118/EMÜ [10], viimati muudetud direktiiviga 88/657/EMÜ, artikli 5 lõiked 3 ja 4 ning artiklid 9, 10 ja 11 jäetakse välja.3. Direktiivis 74/461/EMÜ [11], viimati muudetud direktiiviga 87/489/EMÜ [12]:i) artikli 5 lõiked 2, 3, 4 ja 5 ja artiklid 6 ja 8 jäetakse välja;ii) artiklis 8a asendatakse viited artiklile 8 viitega direktiivi 89/662/EMÜ artiklile 9.4. Direktiivi 77/99/EMÜ [13], viimati muudetud direktiiviga 89/227/EMÜ [14], artikli 7 lõige 3 ja artiklid 12 ja 16 jäetakse välja.5. Direktiivis 80/215/EMÜ:i) artikli 5 lõiked 2, 3, 4 ja 5 ja artiklid 6 ja 7 jäetakse välja;ii) artiklis 7a asendatakse viited artiklile 7 viitega direktiivi 89/662/EMÜ artiklile 9.6. Direktiivi 85/397/EMÜ [15], muudetud määrusega (EMÜ) 3768/85 [16], artikli 5 lõiked 3 ja 4 ja artiklid 7, 8 ja 12 jäetakse välja.7. Direktiivi 88/657/EMÜ artikli 10 lõiked 1 ja 3 jäetakse välja.8. Direktiivi 89/437/EMÜ [17] artiklid 8 ja 9 jäetakse välja.9. Direktiivi 72/462/EMÜ [18] B lisas lisatakse sertifikaadile järgmine osa: "Esimese kaubasaaja nimi ja aadress".Artikkel 131. Direktiividesse 64/433/EMÜ ja 71/118/EMÜ lisatakse järgmine artikkel:"Artikkel 19Direktiivis 89/662/EMÜ [19], milles käsitletakse ühendusesiseses kaubanduses seoses siseturu väljakujundamisega kohaldatavaid veterinaarkontrolle, sätestatud eeskirju kohaldatakse eelkõige päritolukohas tehtavate kontrollide, sihtliikmesriigis läbiviidavate kontrollide korraldamise ja järelevalve ning rakendatavate kaitsemeetmete suhtes."2. Direktiividesse 72/461/EMÜ ja 80/215/EMÜ lisatakse järgmine artikkel:"Artikkel 15Direktiivis 89/662/EMÜ [20], milles käsitletakse ühendusesiseses kaubanduses seoses siseturu väljakujundamisega kohaldatavaid veterinaarkontrolle, sätestatud eeskirju kohal- datakse eelkõige päritolukohas tehtavate kontrollide, sihtliikmesriigis läbiviidavate kontrollide korraldamise ja järelevalve ning rakendatavate kaitsemeetmete suhtes."3. Direktiivi 77/99/EMÜ lisatakse järgmine artikkel:"Artikkel 24Direktiivis 89/662/EMÜ [21], milles käsitletakse ühendusesiseses kaubanduses seoses siseturu väljakujundamisega kohaldatavaid veterinaarkontrolle, sätestatud eeskirju kohaldatakse eelkõige päritolukohas tehtavate kontrollide, sihtliikmesriigis läbiviidavate kontrollide korraldamise ja järelevalve ning rakendatavate kaitsemeetmete suhtes."4. Direktiividesse 85/397/EMÜ ja 88/657/EMÜ lisatakse järgmine artikkel:"Artikkel 18Direktiivis 89/662/EMÜ [22], milles käsitletakse ühendusesiseses kaubanduses seoses siseturu väljakujundamisega kohaldatavaid veterinaarkontrolle, sätestatud eeskirju kohaldatakse eelkõige päritolukohas tehtavate kontrollide, sihtliikmesriigis läbiviidavate kontrollide korraldamise ja järelevalve ning rakendatavate kaitsemeetmete suhtes."5. Direktiivi 88/437/EMÜ lisatakse järgmine artikkel:"Artikkel 17Direktiivis 89/662/EMÜ [23], milles käsitletakse ühendusesiseses kaubanduses seoses siseturu väljakujundamisega kohaldatavaid veterinaarkontrolle, sätestatud eeskirju kohaldatakse eelkõige päritolukohas tehtavate kontrollide, sihtliikmesriigis läbiviidavate kontrollide korraldamise ja järelevalve ning rakendatavate kaitsemeetmete suhtes."Artikkel 14Kuni 31. detsembrini 1992 kohaldatakse B lisas loetletud toodetega kauplemise suhtes kuni ühenduse eeskirjade vastuvõtmiseni käesolevas direktiivis sätestatud kontrollieeskirju, eelkõige artikli 5 lõikes 2 sätestatuid.Liikmesriigid edastavad komisjonile enne artiklis 19 sätestatud kuupäeva tingimused ja korra, mida praegu kohaldatakse kauplemisele esimeses lõigus osutatud toodetega.Nõukogu määrab komisjoni ettepaneku alusel lõpliku korra, mida kohaldatakse kauplemise osas B lisas loetletud toodetega enne 31. detsembrit 1991.Artikkel 15Direktiivi 64/432/EMÜ [24] artiklisse 9 lisatakse järgmine punkt:"2a. Üks või mitu komisjoni esindajat võivad liikmesriigi taotlusel või komisjoni enda initsiatiivil minna kohe asjaomasesse kohta, et kontrollida koostöös pädevate asutustega võetud meetmeid ning esitada nende meetmete kohta oma arvamus."Artikkel 161. Liikmesriigid esitavad komisjonile hiljemalt kolm kuud enne artikli 19 lõikes 1 sätestatud kuupäeva programmi, milles määratakse kindlaks käesoleva direktiivi eesmärgi täitmiseks võetavad siseriiklikud meetmed, eelkõige kontrollisagedus.2. Komisjon vaatab läbi liikmesriikide poolt kooskõlas lõikega 1 edastatud programmid.3. Igal aastal ja esimest korda 1991. aastal adresseerib komisjon liikmesriikidele järgmiseks aastaks soovituse kontrolliprogrammi kohta; alaline veterinaarkomitee avaldab selle soovituse kohta eelnevalt oma arvamuse. Soovitusse võib hiljem teha kohandusi.Artikkel 171. Käesolevas artiklis sätestatud korra kohaldamisel suunab esimees oma algatusel või liikmesriigi nõudmisel küsimuse viivitamata otsusega 68/361/EMÜ [25] asutatud alalisele veterinaarkomiteele (edaspidi "komitee").2. Võetavate meetmete eelnõu esitab komiteele komisjoni esindaja. Komitee esitab eelnõu kohta arvamuse kahe päeva jooksul. Arvamus esitatakse sellise häälteenamusega, nagu on sätestatud asutamislepingu artikli 148 lõikes 2 nõukogu otsuste vastuvõtmiseks komisjoni ettepaneku põhjal. Liikmesriikide esindajate hääli komitees arvestatakse kõnealuses artiklis sätestatud viisil. Esimees ei hääleta.3. Kui meetmed on komitee arvamusega kooskõlas, võtab komisjon need vastu.4. Kui kavandatavad meetmed ei ole komitee arvamusega kooskõlas või kui komitee ei esita oma arvamust, esitab komisjon võetavate meetmete kohta viivitamata ettepaneku nõukogule.Nõukogu teeb otsuse kvalifitseeritud häälteenamusega.Kui nõukogu ei ole otsust teinud 15 päeva jooksul alates nõukogu poole pöördumisest, võtab komisjon ettepandud meetmed vastu, välja arvatud juhul, kui nõukogu on lihthäälteenamusega olnud kõnealuste meetmete vastu.Artikkel 181. Käesolevas artiklis sätestatud korra kohaldamisel suunab esimees oma algatusel või liikmesriigi nõudmisel küsimuse viivitamata otsusega 68/361/EMÜ asutatud alalisele veterinaarkomiteele (edaspidi "komitee").2. Võetavate meetmete eelnõu esitab komiteele komisjoni esindaja. Tähtaja jooksul, mille määrab eesistuja lähtuvalt küsimuse kiireloomulisusest, esitab komitee eelnõu kohta oma arvamuse. Arvamus võetakse vastu asutamislepingu artikli 148 lõikes 2 komisjoni ettepanekul nõukogu poolt vastuvõtmisele kuuluvate otsuste jaoks sätestatud häälteenamusega. Liikmesriikide esindajate hääli komitees arvestatakse kõnealuses artiklis sätestatud viisil. Esimees ei hääleta.3. Kui meetmed on komitee arvamusega kooskõlas, võtab komisjon need vastu.4. Kui kavandatavad meetmed ei ole komitee arvamusega kooskõlas või kui komitee ei esita oma arvamust, esitab komisjon võetavate meetmete kohta viivitamata ettepaneku nõukogule.Nõukogu teeb otsuse kvalifitseeritud häälteenamusega.Kui nõukogu ei ole otsust teinud kolme kuu jooksul alates nõukogu poole pöördumisest, võtab komisjon ettepandud meetmed vastu, välja arvatud juhul, kui nõukogu on lihthäälteenamusega olnud kõnealuste meetmete vastu.IV PEATÜKK Ülemineku- ja lõppsättedArtikkel 191. Enne 31. detsembrit 1990 teeb nõukogu kvalifitseeritud häälteenamusega otsuse komisjoni ettepaneku põhjal veterinaarkontrollide kohta ühendusesisese elusloomadega kauplemise korral.Enne esimeses lõigus osutatud kuupäeva teeb nõukogu kvalifitseeritud häälteenamusega komisjoni ettepaneku alusel otsuse eeskirjade ja üldpõhimõtete kohta, mida kohaldatakse käesoleva direktiiviga hõlmatud kolmandatest riikidest imporditud toodete kontrollimiste suhtes. Enne nimetatud tähtaega määratakse samamoodi välispiiri kontrollpunktid ja nõuded, millele need kontrollpunktid peavad vastama.2. Enne 31. detsembrit 1992 vaatab nõukogu läbi käesoleva direktiivi sätted komisjoni kogemuste aruande alusel, millele on lisatud asjakohased ettepanekud, ja teeb otsuse kvalifitseeritud häälteenamusega.Artikkel 20Käesolevas direktiivis sätestatud kontrollikorra järkjärguliseks rakendamiseks võivad liikmesriigid kuni 31. detsembrini 1992 erandina artikli 5 lõikest 1:- säilitada dokumentaalsed kontrollid veo käigus liha ja sellest valmistatud toodete osas suu- ja sõrataudi ja sigade katku kohta ühenduse eeskirjadega sätestatud erinõuete täitmise tagamiseks,- viia läbi kolmandatest riikidest imporditud ja nende jaoks ettenähtud toodete dokumentide kontrolli veo käigus.Artikkel 21Nõukogu määrab komisjoni ettepaneku põhjal kvalifitseeritud häälteenamusega enne 1. oktoobrit 1992 kindlaks korra, mida kohaldatakse artiklis 20 ettenähtud üleminekusätete kehtivuse lõppemisel.Artikkel 22Liikmesriigid jõustavad käesoleva direktiivi järgimiseks vajalikud õigusnormid kuupäeval, mis määratakse artikli 19 lõike 1 teise lõigu alusel, enne 31. detsembrit 1990 võetavas otsuses, kuid hiljemalt 31. detsembril 1991.Kreeka Vabariik saab siiski ühe aasta lisaaega direktiivi järgimiseks.Artikkel 23Käesolev direktiiv on adresseeritud liikmesriikidele.Brüssel, 11. detsember 1989Nõukogu nimeleesistujaH. Nallet[1] EÜT C 225, 31.8.1988, lk 4.[2] EÜT C 326, 19.12.1988, lk 28.[3] EÜT L 56, 6.3.1989, lk 7.[4] EÜT L 378, 31.12.1987, lk 58.[5] EÜT L 61, 4.3.1989, lk 48.[6] EÜT L 47, 21.2.1980, lk 4.[7] EÜT L 382, 31.12.1988, lk 35.[8] EÜT 121, 29.7.1964, lk 2012/64.[9] EÜT L 382, 21.12.1988, lk 3.[10] EÜT L 55, 8.3.1971, lk 23.[11] EÜT L 302, 31.12.1972, lk 24.[12] EÜT L 280, 3.10.1987, lk 28.[13] EÜT L 26, 31.1.1977, lk 85.[14] EÜT L 93, 6.4.1989, lk 25.[15] EÜT L 226, 24.8.1985, lk 13.[16] EÜT L 362, 31.12.1985, lk 8.[17] EÜT L 212, 22.7.1989, lk 87.[18] EÜT L 302, 31.12.1972, lk 28.[19] EÜT L 395, 30.12.1989, lk 13.[20] EÜT L 395, 30.12.1989, lk 13.[21] EÜT L 395, 30.12.1989, lk 13.[22] EÜT L 395, 30.12.1989, lk 13.[23] EÜT L 395, 30.12.1989, lk 13.[24] EÜT 121, 29.7.1964, lk 1977/64.[25] EÜT L 255, 18.10.1968, lk 23.--------------------------------------------------A LISAVeterinaaria-alased õigusaktid- Nõukogu 26. juuni 1964. aasta direktiiv 433/433/EMÜ ühendusesisest värske lihaga kauplemist mõjutavate tervishoiuprobleemide kohta (EÜT 121, 29.7.1964, lk 2012/64), viimati muudetud direktiiviga 88/657/EMÜ (EÜT L 382, 31.12.1988, lk 3),- nõukogu 15. veebruari 1971. aasta direktiiv 71/118/EMÜ värske kodulinnulihaga kauplemist mõjutavate tervishoiuprobleemide kohta (EÜT L 55, 8.3.1971, lk 23), viimati muudetud direktiiviga 88/657/EMÜ (EÜT L 382, 31.12.1988, lk 3),- nõukogu direktiiv 72/461/EMÜ, 12. detsember 1972, värske lihaga kauplemist mõjutavate tervishoiuprobleemide kohta (EÜT L 302, 31.12.1972, lk 24), viimati muudetud direktiiviga 87/489/EMÜ (EÜT L 280, 3.10.1987, lk 28),- nõukogu direktiiv 77/99/EMÜ, 21. detsember 1976, ühendusesisest lihatoodetega kauplemist mõjutavate tervishoiuprobleemide kohta (EÜT L 26, 31.1.1977, lk 85), viimati muudetud direktiiviga 89/277/EMÜ (EÜT L 93, 6.4.1989, lk 25),- nõukogu direktiiv 80/215/EMÜ, 22. jaanuar 1980, ühendusesisest lihatoodetega kauplemist mõjutavate loomatervishoiuprobleemide kohta (EÜT L 47, 21.2.1980, lk 4), viimati muudetud direktiiviga 88/660/EMÜ (EÜT L 382, 31.12.1988, lk 35),- nõukogu 5. augusti 1985. aasta direktiiv 85/397/EMÜ kuumtöödeldud piima ühendusesisest kaubandust mõjutavate tervishoiu- ja loomatervishoiu probleemide kohta (EÜT L 226, 24.8.1985, lk 13), viimati muudetud määrusega (EMÜ) nr 3768/85, 20.12.1985 (EÜT L 362, 31.12.1985, lk 8),- nõukogu direktiiv 88/657/EMÜ, 14. detsember 1988, milles sätestatakse nõuded hakkliha, alla 100grammistes tükkides liha ja lihavalmististe tootmise ja kaubastamise suhtes (EÜT L 382, 31.12.1988, lk 3), [1]- nõukogu 20. juuni 1989. aasta direktiiv 89/437/89 munatoodete tootmist ja turuleviimist mõjutavate hügieeni- ja tervishoiuküsimuste kohta (EÜT L 212, 22.7.1989, lk 87). [2][1] Alates 1. jaanuarist 1992.[2] Alates 1. jaanuarist 1992.--------------------------------------------------B LISATooted, mille suhtes ei kohaldata ühtlustamist, kuid millega kauplemise suhtes tuleks läbi viia käesolevas direktiivis ettenähtud kontrolleAsutamislepingu II lisaga hõlmatud loomsed saadused:- küüliku- ja ulukiliha,- piim ja piimatooted,- inimtoiduks ettenähtud akvakultuuritooted,- inimtoiduks ettenähtud kalandussaadused,- inimtoiduks ettenähtud elusad kahepoolmelised limused,- ulukiliha- ja küülikulihasaadused,- veri,- loomarasvarups, sulatamiskõrned ja kõrvalsaadused,- mesi,- inimtoiduks ettenähtud teod,- inimtoiduks ettenähtud konnakoivad.--------------------------------------------------


title: Nõukogu direktiiv 98/49/EÜ, 29. juuni 1998, ühenduse piires liikuvate töötajate ja füüsilisest isikust ettevõtjate täiendavate pensioniõiguste kaitse kohta

text:
Tähtis õiguslik teade

|

31998L0049

Euroopa Liidu Teataja L 209 , 25/07/1998 Lk 0046 - 0049

		Nõukogu direktiiv 98/49/EÜ,29. juuni 1998,ühenduse piires liikuvate töötajate ja füüsilisest isikust ettevõtjate täiendavate pensioniõiguste kaitse kohtaEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikleid 51 ja 235,võttes arvesse komisjoni ettepanekut, [1]võttes arvesse Euroopa Parlamendi arvamust, [2]võttes arvesse majandus- ja sotsiaalkomitee arvamust [3]ning arvestades, et:(1) üks ühenduse põhivabadus on isikute vaba liikumine; asutamislepinguga nähakse ette, et nõukogu võtab sotsiaalkindlustuse valdkonnas ühehäälselt vastu meetmed, mis on vajalikud töötajate liikumisvabaduse tagamiseks;(2) töötajate sotsiaalne kaitse tagatakse riiklike sotsiaalkindlustusskeemidega ja täiendavate sotsiaalkindlustusskeemidega;(3) õigusaktid, mis nõukogu on ühenduse piires liikuvate töötajate ja nende pereliikmete sotsiaalkindlustusõiguste kaitseks juba vastu võtnud, nimelt nõukogu 14. juuni 1971. aasta määrus (EMÜ) nr 1408/71 (sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes) [4] ja nõukogu 21. märtsi 1972. aasta määrus (EMÜ) nr 574/72, millega nähakse ette määruse (EMÜ) nr 1408/71 (sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes) rakendamise kord, [5] käsitlevad ainult riiklikke pensioniskeeme; nende määrustega ettenähtud kooskõlastussüsteem ei laiene täiendavatele pensioniskeemidele, välja arvatud skeemid, mida hõlmab määruse (EMÜ) nr 1408/71 artikli 1 punkti j esimeses lõigus määratletud mõiste "õigusaktid" või mille suhtes liikmesriik teeb kõnealuse artikli alusel avalduse;(4) nõukogul on asutamislepingu artiklis 51 sätestatud eesmärgi saavutamiseks sobivaimate meetmete valimiseks laialdased volitused; määrustega (EMÜ) nr 1408/71 ja (EMÜ) nr 574/72 ettenähtud kooskõlatussüsteemi, eriti liitmist käsitlevaid eeskirju, ei sobi kohaldada täiendavate pensioniskeemide suhtes, välja arvatud skeemid, mida hõlmab määruse (EMÜ) nr 1408/71 artikli 1 punkti j esimeses lõigus määratletud mõiste "õigusaktid" või mille suhtes liikmesriik teeb kõnealuse artikli alusel avalduse, seepärast tuleks nende suhtes kohaldada erimeetmeid, millest käesolev direktiiv on esimene, eesmärgiga võtta arvesse selliste skeemide eripära ja -jooni ning nende erinevusi liikmesriikide vahel ja liikmesriikides;(5) ühegi pensioni ega hüvitise suhtes ei või kohalda korraga nii käesoleva direktiivi kui ka määruste (EMÜ) nr 1408/71 ja (EMÜ) nr 574/72 sätteid, seepärast ei saa ühegi täiendava pensioniskeemi suhtes, mis kuulub kõnealuste määruste reguleerimisalasse, sest et liikmesriik on nende kohta määruse (EMÜ) nr 1408/71 artikli 1 punkti j alusel teinud avalduse, kohaldada käesoleva direktiivi sätteid;(6) 27. juuli 1992. aasta soovituses 92/442/EMÜ sotsiaalse kaitse eesmärkide ja poliitika lähendamise kohta [6] soovitas nõukogu liikmesriikidel "soodustada vajaduse korral vanaduspensioni ja eriti täiendava pensioni saamise tingimuste muutmist, et kõrvaldada töötajate liikumise takistused";(7) sellele eesmärgile saab kaasa aidata, kui töötajatele, kes liiguvad või kelle töökoht liigub ühest liikmesriigist teise, tagatakse täiendavate pensioniõiguste osas võrdne kohtlemine nende töötajatega, kes jäävad samasse liikmesriiki elama või kelle töökoht muutub, kuid jääb samasse liikmesriiki;(8) isikute liikumisvabadus, mis on üks asutamislepingus nimetatud põhiõigusi, ei puuduta ainult töötajaid, vaid ka füüsilisest isikust ettevõtjaid;(9) asutamislepingus ei nähta füüsilisest isikust ettevõtjate sotsiaalkindlustuse valdkonnas asjakohaste meetmete võtmiseks ette muid volitusi peale artiklis 235 sätestatute;(10) vaba liikumise õiguse tulemuslikuks kasutamiseks peaksid töötajatel ja teistel kõnealust õigust valdavatel isikutel olema teatavad tagatised võrdseks kohtlemiseks täiendavatest pensioniskeemidest tulenevate pensioniõiguste säilimise suhtes;(11) liikmesriigid peaksid võtma vajalikke meetmeid selle tagamiseks, et täiendavate pensioniskeemide kohast hüvitist makstakse nende skeemidega hõlmatud või varem hõlmatud isikutele, samuti teistele kõnealuste skeemide kohaselt sellist õigust valdavatele isikutele kõikides liikmesriikides, tingimusel et asutamislepingu artikli 73b alusel on keelatud kõik piirangud maksete ja kapitali vabale liikumisele;(12) vaba liikumise õiguse kasutamise hõlbustamiseks peaks siseriiklikke õigusakte vajaduse korral kohandama, et vastavalt määruse (EMÜ) nr 1408/71 II jaotisele teise liikmesriiki tööle lähetatud töötajatel või nende nimel oleks võimalik jätkata sissemaksete tegemist mõnes teises liikmesriigis koostatud täiendavasse pensioniskeemi;(13) selles suhtes ei nõuta asutamislepinguga mitte ainult liikmesriikide töötajate kodakondsusel põhineva diskrimineerimise kaotamist, vaid loobumist ka kõikidest sellistest siseriiklikest meetmetest, mis võiksid töötajatel tõenäoliselt takistada asutamislepinguga tagatud ja hilisemate Euroopa Ühenduste Kohtu otsuste kohaselt tõlgendatud põhivabaduste kasutamist või vähendada huvi nende kasutamise vastu;(14) tööandjad, usaldusisikud või teised täiendavate pensioniskeemide haldamise eest vastutavad isikud peaksid vaba liikumise õigust kasutavaid töötajaid asjakohaselt teavitama, eelkõige nendele kättesaadavatest valikutest ja võimalustest;(15) käesolev direktiiv ei piira nende liikmesriikide õigusaktide kohaldamist, mis käsitlevad kollektiivmeetmeid ameti- ja erialaste huvide kaitseks;(16) täiendavate pensioniskeemide erinevuse tõttu peaks ühendus ette nägema ainult eesmärkide üldraamistiku ja direktiiv on selleks sobivaim õigusakt;(17) asutamislepingu artiklis 3b sätestatud subsidiaarsus- ja proportsionaalsuspõhimõtte kohaselt ei suuda liikmesriigid täielikult saavutada käesoleva direktiivi eesmärke ning seetõttu võib neid paremini saavutada ühenduse tasandil; käesolev direktiiv ei lähe nimetatud eesmärkide saavutamiseks vajalikust kaugemale,ON VASTU VÕTNUD KÄESOLEVA DIREKTIIVI:I PEATÜKKEESMÄRK JA REGULEERIMISALAArtikkel 1Käesoleva direktiivi eesmärk on kaitsta ühest liikmesriigist teise liikuvate täiendavate pensioniskeemidega hõlmatud isikute õigusi, aidates kõrvaldada takistusi, mis piiravad töötajate ja füüsilisest isikust ettevõtjate vaba liikumist ühenduse piires. Kõnealune kaitse käsitleb nii vabatahtliku kui ka kohustusliku täiendava pensioniskeemi kohaseid pensioniõigusi, välja arvatud määrusega (EMÜ) nr 1408/71 hõlmatud skeemid.Artikkel 2Käesolevat direktiivi kohaldatakse täiendavate pensioniskeemidega hõlmatud isikute ja teiste kõnealuste skeemide kohaseid õigusi valdavate isikute suhtes, kes on omandanud või parajasti omandavad õigusi ühes või mitmes liikmesriigis.II PEATÜKKMÕISTEDArtikkel 3Käesolevas direktiivis kasutatakse järgmisi mõisteid:a) täiendav pension — vanaduspensionid ja, kui see on ette nähtud siseriiklike õigusaktide ja tavade kohaselt koostatud täiendava pensioniskeemi eeskirjadega, töövõimetus- või toitjakaotushüvitised, mille eesmärk on täiendada või asendada samade juhtumite suhtes riiklike sotsiaalkindlustusskeemidega ettenähtud hüvitisi;b) täiendav pensioniskeem — siseriiklike õigusaktide ja tavade kohaselt koostatud kutsealane pensioniskeem, nagu näiteks grupikindlustusleping või ühe või mitme valdkonna raames kokkulepitud põlvkondadevaheline ümberjaotusskeem, kogumisskeem või pensionilubadus eelarve reservist või mõni võrreldav kollektiivne või muu skeem töötajatele või füüsilisest isikust ettevõtjatele täiendava pensioni kindlustamiseks;c) pensioniõigus — hüvitised, millele täiendavate pensioniskeemidega hõlmatud isikutel ja teiste kõnealuste skeemide kohaseid õigusi valdavatel isikutel on õigus vastavalt täiendava pensioniskeemi eeskirjadele ja vajaduse korral siseriiklikele õigusaktidele;d) omandatud pensioniõigused — õigus hüvitistele, mis on omandatud pärast täiendavate pensioniskeemide eeskirjade ja vajaduse korral siseriiklike õigusaktide kohaselt nõutavate tingimuste täitmist;e) lähetatud töötaja — isik, kes on saadetud tööle teise liikmesriiki ja kelle suhtes kohaldatakse vastavalt määruse (EMÜ) nr 1408/71 II jaotisele jätkuvalt päritoluliikmesriigi õigusakte; mõistet "lähetamine" tõlgendatakse vastavalt sellele;f) sissemakse — täiendavasse pensioniskeemi tehtud või tehtuks loetud makse.III PEATÜKKMEETMED ÜHENDUSE PIIRES LIIKUVATE TÖÖTAJATE TÄIENDAVATE PENSIONIÕIGUSTE KAITSEKSArtikkel 4Võrdne kohtlemine pensioniõiguste säilimise suhtesLiikmesriigid võtavad vajalikke meetmeid, et tagada omandatud pensioniõiguste säilimine täiendava pensioniskeemiga hõlmatud isikutele, kelle puhul nende ühest liikmesriigist teise liikumise tõttu ei tehta enam kõnealusesse kavasse sissemakseid, samas ulatuses kui nende skeemidega hõlmatud isikutele, kelle puhul sissemakseid enam ei tehta, kuid kes jäävad samasse liikmesriiki. Käesolevat artiklit kohaldatakse ka teiste kõnealuse täiendava pensioniskeemi eeskirjade kohaseid õigusi valdavate isikute suhtes.Artikkel 5VälismaksedLiikmesriigid tagavad, et täiendavatest pensioniskeemidest makstakse täiendavate pensioniskeemidega hõlmatud isikutele ja teistele kõnealuste skeemide kohaseid õigusi valdavatele isikutele teistes liikmesriikides kõik kõnealuste skeemide kohased hüvitised, ilma maksude ja tehingutasudeta.Artikkel 6Lähetatud töötajate poolt või nimel tehtud sissemaksed täiendavatesse pensioniskeemidesse1. Liikmesriigid võtavad vastu vajalikud meetmed, et liikmesriigis koostatud täiendavasse pensioniskeemi sissemaksete tegemist skeemiga hõlmatud lähetatud töötaja poolt või nimel oleks võimalik jätkata ajal, kui ta on saadetud teise liikmesriiki.2. Kui vastavalt lõikele 1 jätkatakse sissemaksete tegemist täiendavasse pensioniskeemi ühes liikmesriigis, vabastatakse lähetatud töötaja ja vajaduse korral tema tööandja kohustusest teha sissemakseid teise riigi täiendavasse pensioniskeemi.Artikkel 7Teave skeemiga hõlmatud isikuteleLiikmesriigid võtavad meetmeid selle tagamiseks, et tööandjad, usaldusisikud või teised täiendavate pensioniskeemide haldamise eest vastutavad isikud teavitaksid skeemiga hõlmatud isikuid nende teise liikmesriiki suundumise korral piisavalt nende pensioniõigustest ja kõnealuse skeemi kohaselt nende käsutuses olevatest valikutest. Selline teave peab vähemalt vastama teabele, mida jagatakse nendele kavaga hõlmatud isikutele, kelle suhtes sissemaksete tegemine lõpetatakse, kuid kes jäävad samasse liikmesriiki.IV PEATÜKKLÕPPSÄTTEDArtikkel 8Liikmesriigid võivad ette näha, et artiklit 6 kohaldatakse ainult selliste lähetuste suhtes, mis algavad 25. juulil 2001 või pärast seda kuupäeva.Artikkel 9Liikmesriigid võtavad oma siseriiklikes õigussüsteemides meetmed võimaldamaks isikutel, kes leiavad, et neid on käesoleva direktiivi sätete eiramise tõttu õigusvastaselt koheldud, taotleda oma õiguste kaitset kohtu kaudu, olles vastava võimaluse korral esmalt pöördunud pädevate asutuste poole.Artikkel 101. Liikmesriigid jõustavad käesoleva direktiivi järgimiseks vajalikud õigusnormid hiljemalt 36 kuu jooksul alates direktiivi jõustumisest või tagavad hiljemalt selleks tähtajaks, et tööturu osapooled kehtestavad nõutavad sätted kokkuleppe teel. Liikmesriigid võtavad kõik vajalikud abinõud, et võimaldada neil igal ajal tagada käesolevas direktiivis ettenähtud tulemuste saavutamine. Nad teatavad sellest viivitamata komisjonile.Kui liikmesriigid kõnealused normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.Liikmesriigid teatavad komisjonile asutuste nimed, kelle poole käesoleva direktiivi kohaldamise küsimustes pöörduda.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate siseriiklike õigusnormide teksti hiljemalt 25. jaanuariks 2002.3. Liikmesriikide edastatud teabe põhjal esitab komisjon Euroopa Parlamendile, nõukogule ning majandus- ja sotsiaalkomiteele aruande kuue aasta jooksul alates käesoleva direktiivi jõustumisest.Aruanne käsitleb käesoleva direktiivi kohaldamist ja vajaduse korral teeb komisjon muudatusettepanekuid.Artikkel 11Direktiiv jõustub Euroopa Ühenduste Teatajas avaldamise päeval.Artikkel 12Käesolev direktiiv on adresseeritud liikmesriikidele.Luxembourg, 29. juuni 1998Nõukogu nimeleesistujaR. Cook[1] EÜT C 5, 9.1.1998, lk 4.[2] EÜT C 152, 18.5.1998.[3] EÜT C 157, 25.5.1998, lk 26.[4] EÜT L 149, 5.7.1971, lk 2. Määrust on viimati muudetud määrusega (EÜ) nr 1223/98 (EÜT L 168, 13.6.1998, lk 1).[5] EÜT L 74, 27.3.1972, lk 1. Määrust on viimati muudetud määrusega (EÜ) nr 1223/98 (EÜT L 168, 13.6.1998, lk 1).[6] EÜT L 245, 26.8.1992, lk 49.--------------------------------------------------